Χταποδοκεφτέδες ουζάτοι
Λέσβιος μερακλίδικος μεζές οι χταποδοκεφτέδες, ταιριαστοί με αρωματικό ούζο.
1 χταπόδι βάρους περίπου 1 κιλού, καθαρισμένο, κομμένο σε φέτες 2 εκ., 50-70 ml ούζο, 30 ml ελαιόλαδο + για το τηγάνισμα, 1 σκελίδα σκόρδου, λιωμένη, 1 μεγάλο ξερό κρεμμύδι, τριμμένο, φρεσκοτριμμένο πιπέρι, 1/2 κουτ. γλυκού ρίγανη ξερή, τριμμένη, 1 κουτ. γλυκού κύμινο σε σκόνη, 8 φέτες ψωμί, χωρίς κόρα, μουλιασμένες σε νερό και καλά στυμμένες, 200 γρ. φρυγανιά τριμμένη, αλεύρι, για το αλεύρωμα
Για να φτιάξουμε χταποδοκεφτέδες ουζάτους βάζουμε το χταπόδι στον πολυκόφτη, σε δό- σεις, και το χτυπάμε για λίγο, ώστε να γίνει σαν χοντροκομμένος κιμάς.Αδειάζουμε σε μπολ, προσθέτουμε το ούζο, τα 30 ml ελαιόλαδο, το σκόρδο και το κρεμμύδι, τη ρίγανη, το κύμινο, φρεσκοτριμμένο πιπέρι (αλάτι δεν θα χρειαστεί, γιατί το χταπόδι είναι αρκετά αλμυρό) και το ψωμί.Ζυμώνουμε καλά μέχρι να σχηματιστεί ένα αφράτο μείγμα.Προσθέτουμε σταδιακά και τη φρυγανιά, και ζυμώνουμε μέχρι να ενωθούν τα υλικά.Βάζουμε το μείγμα στο ψυγείο να σφίξει για περίπου 2 ώρες.Πλάθουμε μακρόστενα κεφτεδάκια, πιέζουμε ελαφρώς τις άκρες και αλευρώνουμε.Σε ένα μεγάλο τηγάνι ζεσταίνουμε μπόλικο ελαιόλαδο.Τηγανίζουμε τους χταποδοκεφτέδες σε δόσεις, μέχρι να χρυσίσουνΒγάζουμε τους κεφτέδες με μια τρυπητή κουτάλα σε απορροφητικό χαρτί, για να στραγγίξουν τα περιττά λάδια.Σερβίρουμε τους κεφτέδες ζεστούς.
Θαλασσινά,Ούζο,Χταπόδι